Dólar de comercio

[miniatura|[Dólar de comercio (Estados Unidos)|Dólar de comercio estadounidense de 1884.]]
En numismática coñécese como **dólar de comercio** a moeda de prata emitida por diversos estados, na segunda metade do século XIX e na primeira do XX, para facilitar o comercio coa China e con todo o Oriente. Os dólares de comercio tomaban como referencia o real de oito español, que funcionaba como padrón *de facto* dunha moeda global para o comercio co extremo Oriente.

## Contexto histórico-numismático 
[miniatura|320px|"Dólar do dragón" [República Popular da China|chinés. 1904.]]A aparición dos dólares de comercio debeuse á popularidade adquirida en todo o extremo Oriente pola moeda española de prata de oito reais, coñecida internacionalmente como *spanish dollar*. Logo do establecemento español nas illas Filipinas, a zona amurallada de Manila, coñecida como Intramuros, convertérase dun centro de importación e exportación de produtos chineses, nunha dirección, e de prata procedente do México español, que chegaba cruzando o Pacífico, na outra. A través daquela ruta comercial, coñecida como "Galeóns de Manila", entrou no leste asiático unha gran cantidade de reais de oito españois a partir do século XVI.

A ampla aceptación desta moeda levou á creación do yuan chinés de prata, inspirado no real de oito do Imperio Español. Esta nova moeda, coñecida como "dólar do dragón", non só circulou na China senón que, a carón da orixinal hispana, se converteu na moeda de comercio preferida na China e nos seus territorios veciños.

## Emisións 
### Francia 
[miniatura|320px|[Piastra da Indochina Francesa|Piastra de comercio da Indochina francesa. 1885. 

Nos seus anversos reproduce unha imaxe de Marianne sedente con fasces, a lenda REPUBLIQUE FRANÇAISE e a data no exergo. As lendas do reverso son INDO-CHINE FRANÇAISE. TITRE 0,900. POIDS 27,215 GR. PIASTRE DE COMMERCE.

Ese padrón inicial, utilizado entre 1885 e 1895, correspondíase cos 24,4935 gramos de prata pura por cada piastra (27,215 de prata de 900 milésimas). 

Nos seus anversos amósase a imaxe dun dragón no centro, rodeada polas lendas 年 九 治 明 本 日 大 ("Grande Xapón" e a data da era Meiji), arriba, e 420 GRAINS. TRADE DOLLAR. 900 FINE, abaixo. No reverso reprodúcese unha flor de crisantemo (escudo e selo real do emperador), dúas pólas de paulownia e, no centro, a lenda 貿 易 銀 ("prata de comercio").

### Reino Unido 
[dereita|miniatura|320px|Dólar de comercio [Gran Bretaña|británico do reinado de Vitoria. 1900. Ceca de Bombai (deseño: G. W. de Saulles).]]
Coa extensión dos intereses comerciais británicos no Oriente, particularmente despois da fundación de Singapur, en 1819, e de Hong Kong, en 1842, fíxose necesaria a emisión dunha nova moeda especial, un dólar de comercio, que eliminase a sobredependencia que tiñan as colonias británicas das moedas estranxeiras daquela en circulación.

A nación derrotada nas Guerras do Opio, China, viuse obrigada coa sinatura do Tratado de Nanking non só a abrir os seus portos ao comercio británico senón tamén a ceder Hong Kong a Gran Bretaña. Nas décadas seguintes, foron moitos os comerciantes e aventureiros que se instalasen nesas zonas e o comercio internacional floreceu. Establecéronse bancos estranxeiros e comezaron a chegar as moedas de prata de todo o mundo para pagar o té, a seda e a porcelana chinesa que se enviarían ao estranxeiro. 

[miniatura|320px|Dólar de comercio de [1867, cuñado pola *Hong Kong Mint* para o seu uso en Hong Kong.]]
Nun primeiro momento, en 1863, a *Royal Mint* de Londres foi autorizada para emitir unha serie de moedas especiais para o seu uso en Hong Kong dentro do sistema do dólar. En 1866 estableceuse unha ceca local na illa de Hong Kong, a *Hong Kong Mint*, co propósito de cuñar pezas dun dólar e de 50 centavos co mesmo valor e peso que os pesos mexicanos que, entre outras moedas, circulaban na illa. Porén, estes novos dólares non foron ben recibidos polos chineses, polo que a súa produción cesou e a ceca de Hong Kong acabou por pechar en 1868. 

As marcas de ceca B e C remiten, respectivamente cecas de Bombai e Calcuta, en tanto que a ausencia de marca indica que a moeda procede da ceca de Londres.]]

O Congreso dos Estados Unidos autorizou, mediante a *Mint Act* de 1873, a creación dun dólar de comercio para mellorar comercio co Oriente, e coa China en particular. Con anterioridade, os estadounidenses adoitaban utilizar o peso mexicano no comercio internacional con esa rexión.

O dólar de comercio dos Estados Unidos foi cuñado entre 1873 e 1885 nos establecementos da ceca dos EEUU en Filadelfia, Carson City e San Francisco (maioritariamente neste último, por estar máis próximo á fonte da prata e ao seu destino en Asia). Como os demais, é tamén de prata de 900 milésimas, e pesa 27,22 gramos, é dicir, 0,52 gramos máis que o dólar circulante naqueles momentos nos Estados Unidos.

O responsable do seu deseño e da súa cuñaxe foi William Barber, o gravador xefe da ceca estadounidense. Nos seus anversos presenta a alegoría feminina da Liberdade sedente e ollando o mar, sostendo na man unhas pólas de oliveira e rodeada de 13 estrelas. Na composición introdúcese a palabra LIBERTY nunha cinta e IN GOD WE TRUST na base da peaña. No centro dos reversos amósase unha aguia coas ás abertas que sostén coas súas poutas unhas pólas con bagas e uns cogomelos; as lendas son UNITED STATES OF AMERICA E PLURIBUS UNUM 420 GRAINS 900 FINE e, no exergo, TRADE DOLLAR.

É moi frecuente que estes dólares de comercio amosen marcas gravadas feitas polos comerciantes chineses para verificaren a súa autenticidade e o seu valor e peso correctos.

## Notas 
## Véxase tamén 
### Outros artigos 
* Moeda global
*Moeda dun dólar estadounidense
*Casa da Moeda dos Estados Unidos

## Véxase tamén 
### Bibliografía 
* Bowers, Q. D. (1993). *Silver Dollars and Trade Dollars of the United States: A Complete Encyclopedia*. Bowers & Merena. ISBN 978-0943161488
*Cervera, J. A. (2017). "La expansión española en Asia Oriental en el siglo XVI: motivaciones y resultados". En Estudios de Asia y África. Vol. 52. Nº 1. Xaneiro-abril. Páxinas. 191-201.
*Céspedes del Castillo, G. (2005). "El real de a ocho, primera moneda universal". En *XIII Congreso Internacional de Numismática, Madrid, 2003*. Vol. 2. Páxinas 1751-1760. ISBN 978-84-8181-238-1
*Figueroa de la Vega, F. A. (2005). *El dólar de plata. Historia monetaria y numismática*. Generalitat de Catalunya.
*Garnett, P. (1917). "The History of the Trade Dollar". En The *American Economic Review*. Vol. 7. Nº 1. Marzo. Páxinas 91-97.
*Haythornthwaite, P. J. (2000). *The Colonial Wars Source Book.* Londres. ISBN 1-84067-231-5
*Krause, C. L.; Mishler, C. (1995). *1996 Standard Catalog of World Coins*. Iola. Krause Publications.  ISBN 978-0873413572
*Waltersdorf, M. C. (1933).  "The American Trade Dollar". En Social Science. Vol. 8. Nº 1. Xaneiro. Páxinas 17-23.
*Wright, R. N. J. (1978). "The Silver Coinage of China, 1912-1928". En *The Numismatic Chronicle*. 7ª serie. Vol. 18. Royal Numismatic Society. Páxinas 147-175.